Document ID: /roh_data/filtered/fineweb-2-filterrobots_roh.jsonl.gz/5609

Il Grischun Patrick Bloch daventa CEO da la Swiss Ice Hockey. El succeda cun quai a Florian Kohler che ha bandunà la federaziun la fin da november suenter 5 onns.
Patrick Bloch maina dapi il 2015 il club da hockey da Turgovia che dat en la Swiss League. Avant ha il Grischun sez dà hockey. El è stà defensur per Bienna, Küsnacht, La Chaux-de-Fonds, Olten e Turgovia en la liga naziunala B.
Il post tar la federaziun surpiglia Bloch a partir da proxim atun. Fin là maina il schef-arbiter Andreas Fischer ad interim Swiss Ice Hockey.
RR novitads 12:00